Diari Oficial de la Generalitat Valenciana


Sumari del DOGV 8695, del 11-12-2019 (2019/11760)

RESOLUCIÓ de 28 de novembre de 2019, del sotssecretari, per la qual s'autoritza una transferència de crèdit de capítol II entre els programes pressupostaris 442.40 i 711.10.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11202


Data del document
:   28-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 28 de novembre de 2019, del sotssecretari, per la qual s'autoritza una transferència de crèdit de capítol II entre els programes pressupostaris 442.40 i 711.10. [2019/11283]  
El programa pressupostari 711.10, Direcció i serveis generals, gestionat per la Sotssecretaria d'aquesta Conselleria d'Agricultura, Desenvolupament Rural, Emergència Climàtica i Transició Ecològica, compta amb una dotació inicial en el Pressupost 2019, capítol II, Compra de béns corrents i despeses de funcionament, de 4.200.000,00 euros. Aquest crèdit serveix per a fer front, entre altres despeses, als derivats d'una sèrie de contractes de caràcter horitzontal que, per la seua pròpia naturalesa, atenen les necessitats comuns dels diferents centres directius.  
Analitzat l'actual grau d'execució pressupostària, s'ha detectat que el crèdit en situació de disponible del programa 711.10, Direcció i serveis generals, resulta insuficient per a poder tramitar diversos expedients de rescabalament d'una sèrie de contractes de caràcter horitzontal, i que es concreten bàsicament en els serveis de correus, subministrament elèctric i neteja i manteniment dels PROP's.  
D'altra banda, el capítol II del programa 442.40, Medi natural i avaluació ambiental, gestionat per la Direcció General de Medi Natural i d'Avaluació Ambiental, té un saldo en situació de disponible de 250.000,00 euros que, una vegada analitzades les necessitats actuals i les que poden sorgir fins al final de l'exercici pressupostari, s'estima que no serà executat.  
Per tot això, i a fi de poder atendre les necessitats comunes en matèria de contractació del conjunt de centres directius adscrits a aquesta Conselleria d'Agricultura, Desenvolupament Rural, Emergència Climàtica i Transició Ecològica, es planteja transferir crèdit de capítol II del programa 442.40, Medi natural i avaluació ambiental, al programa 711.10, Direcció i serveis generals, per import de 250.000,00 euros. El crèdit a transferir té la consideració de fons propis no condicionats de la Generalitat i es troba en situació jurídica i comptable de disponible.  
  
D'acord amb l'article 25.1.a de la Llei 28/2018, de 28 de desembre, de pressupostos de la Generalitat per a l'exercici 2019, correspon a les persones que tinguen assignades la titularitat de les conselleries respectives, amb un informe previ favorable de la Intervenció Delegada corresponent, autoritzar les modificacions pressupostàries consistents en transferir crèdit entre els capítols II del pressupost de despeses dels diferents programes adscrits a la conselleria que siga titular, inclòs entre programes pertanyents a grups funcionals distints.  
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la Conselleria, delega en el sotssecretari la competència per a aprovar les modificacions pressupostàries que siguen competència de la Conselleria.  
Basant-se en el que s'ha exposat anteriorment, i d'acord amb l'informe favorable de la Intervenció Delegada, resolc:  
  
Aprovar la modificació pressupostària consistent en transferir crèdit entre el capítol II de distints programes pressupostaris, d'acord amb el detall següent:  
a) Disminuir l'estat de despeses de l'aplicació pressupostària 27.73.00.9381.465.67.6, en la quantia de 250.000,00 ?.  
b) Incrementar l'estat de despeses de l'aplicació pressupostària 47.51.20.8814.698.41.3, en la quantia de 250.000,00 ?.  
  
València, 28 de novembre de 2019.- El sotssecretari (p. d., R 27.07.2015, DOGV 7582): Alfonso Puncel Chornet.